รัฐบาลไทย-ข่าวทำเนียบรัฐบาล-วธ.จัดงานมหกรรมวัฒนธรรม “ใต้ร่มพระบารมี 235 ปี กรุงรัตนโกสินทร์”  น้อมรำลึกในพระมหากรุณาธิคุณตราบนิรันดร์ 1 - 30 เม.ย.นี้  จัดพิธีบวงสรวงบูรพกษัตริย์ – นิทรรศการฯ - จิตรกรรมฝีพระหั
วันพฤหัสบดีที่ 30 มีนาคม 2560
วธ.จัดงานมหกรรมวัฒนธรรม“ใต้ร่มพระบารมี235ปี กรุงรัตนโกสินทร์”  น้อมรําลึกในพระมหากรุณาธิคุณตราบนิรันดร์1 - 30เม.ย.นี้  จัดพิธีบวงสรวงบูรพกษัตริย์–นิทรรศการฯ - จิตรกรรมฝีพระหั
วธ.จัดงานมหกรรมวัฒนธรรม“ใต้ร่มพระบารมี235ปี กรุงรัตนโกสินทร์”  น้อมรําลึกในพระมหากรุณาธิคุณตราบนิรันดร์1 - 30เม.ย.นี้  จัดพิธีบวงสรวงบูรพกษัตริย์–นิทรรศการฯ - จิตรกรรมฝีพระหัตถ์ในรัชกาลที่9
เมื่อวันที่30มีนาคม2560ที่โรงละครแห่งชาติ (โรงเล็ก) นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เป็นประธานแถลงข่าวการจัดงานมหกรรมวัฒนธรรม“ใต้ร่มพระบารมี235ปีกรุงรัตนโกสินทร์” น้อมรําลึกในพระมหากรุณาธิคุณตราบนิรันดร์ โดยมีดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม พร้อมด้วยผู้บริหารวธ.และผู้แทนหน่วยงานต่างๆ เข้าร่วม
นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม(วธ.) จัดงาน235ปี กรุงรัตนโกสินทร์ และกิจกรรมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ซึ่งวธ.ได้บูรณาการความร่วมมือกับหน่วยงานต่างๆ อาทิ กระทรวงมหาดไทย กระทรวงการท่องเที่ยวและกีฬา กระทรวงพาณิชย์ และกรุงเทพมหานคร เป็นต้น เพื่อจัดงานดังกล่าวขึ้นภายใต้ชื่องานมหกรรมวัฒนธรรม“ใต้ร่มพระบารมี235ปี กรุงรัตนโกสินทร์” น้อมรําลึกในพระมหากรุณาธิคุณตราบนิรันดร์เพื่อรําลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์ที่ทรงสถาปนากรุงรัตนโกสินทร์ และเพื่อเทิดพระเกียรติพระมหากรุณาธิคุณของพระมหากษัตริย์ทุกพระองค์ในราชวงศ์จักรีที่ได้ทรงนําพาประเทศชาติเป็นปึกแผ่น และเจริญรุ่งเรืองมาครบรอบ235ปี รวมทั้งเพื่อให้คนรุ่นหลังได้ร่วมรําลึก เรียนรู้ประวัติศาสตร์และความเป็นมาของการสถาปนากรุงรัตนโกสินทร์ ซึ่งงานครั้งนี้จัดขึ้นระหว่างวันที่1 – 30เม.ย.2560ระหว่างเวลา10.00 – 22.00น.และจะมีพิธีเปิดงานในวันที่5เม.ย.นี้ที่โรงละครแห่งชาติ หลังจากนั้นจะมีพิธีเปิดนิทรรศการรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ซึ่งนิทรรศการจัดขึ้นระหว่างวันที่5 - 30เม.ย.ที่พิพิธภัณฑสถานแห่งชาติ พระนคร และเปิดกิจกรรมเยี่ยมยลพิพิธภัณฑ์ (Night Museum)ที่จัดขึ้นระหว่างวันที่20 - 25เม.ย.ที่โรงละครแห่งชาติด้วย
รัฐมนตรีว่าการกระทรวงวัฒนธรรม กล่าวอีกว่า กิจกรรมภายในงานประกอบด้วยพิธีสําคัญ คือ พิธีบวงสรวงและพิธีสักการะบูรพกษัตริย์ที่พิพิธภัณฑสถานแห่งชาติพระนคร รวมทั้งมีพิธีสักการะศาลหลักเมืองกรุงเทพมหานคร โดยทั้ง3พิธีนี้จะจัดขึ้นในวันที่20เม.ย. พิธีเจริญพระพุทธมนต์และตักบาตรพระสงฆ์236รูปที่ลานคนเมือง ในวันที่21เม.ย. หลังจากนั้นจะมีพิธีศาสนา5ศาสนา มหามงคล ในวันที่22 เม.ย.ที่โรงละครแห่งชาติ
ขณะเดียวกันยังได้จัดนิทรรศการจิตรกรรมฝีพระหัตถ์ในพระบาทสมเด็จพระปรมินทรมหาภูมิพลอดุลยเดช ระหว่างวันที่1 - 30เม.ย.ที่พิพิธภัณฑสถานแห่งชาติ หอศิลป นิทรรศการรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ต้นไม้ปณิธานความดี และรถศูนย์ข้อมูลดนตรี ระหว่างวันที่5 - 30เม.ย.ที่โรงละครแห่งชาติ (โรงเล็ก) รวมทั้งการเสวนาทางวิชาการ อาทิ ภาพเก่าเล่าขานตํานานรัตนโกสินทร์และ235ปี รัตนโกสินทร์คีตการ: ดุริยางค์ราชสํานัก มรดกไทยมรดกโลก ระหว่างวันที่22 - 25เม.ย.ที่โรงละครวังหน้า
รวมถึงจัดกิจกรรม“สวดพระพุทธมนต์10วัด สืบสิริ10รัชกาล”ระหว่างวันที่6 - 24เม.ย. อาทิ วัดพระเชตุพนวิมลมังคลาราม วัดอรุณราชวราราม วัดราชบพิธสถิตมหาสีมาราม วัดพระราม9กาญจนาภิเษก วัดวชิรธรรมสาธิต เป็นต้น รวมทั้งกิจกรรม“ไหว้พระเสริมสิริมงคล”ระหว่างวันที่21 - 25เม.ย.ที่วัดรอบเกาะรัตนโกสินทร์ ได้แก่ พิพิธภัณฑสถานแห่งชาติ พระนคร วัดชนะสงครามราชวรมหาวิหาร วัดบวรนิเวศวิหาร วัดเบญจมบพิตรดุสิตวนาราม วัดสระเกศราชวรมหาวิหาร วัดราชนัดดารามวรวิหาร วัดสุทัศนเทพวรราม วัดราชบพิธสถิตมหาสีมาราม วัดราชประดิษฐสถิตมหาสีมาราม วัดพระเชตุพนวิมลมังคลาราม และเทวสถานโบสถ์พราหมณ์ ทั้งนี้ ได้รับความร่วมมือจากองค์การขนส่งมวลชนกรุงเทพมหานคร (ขสมก.) จัดรถโดยสารปรับอากาศให้บริการรถรับ–ส่ง ประชาชน10จุดใน10วัด โดยไม่เสียค่าใช้จ่าย ติดต่อสอบถามโทร. 02 422 8812
นายวีระ กล่าวด้วยว่า นอกจากนี้ ยังได้จัดงานมหกรรมการแสดงทางวัฒนธรรม ระหว่างวันที่20 - 25เม.ย. มีการแสดงทางวัฒนธรรมที่โรงละครแห่งชาติ การแสดงวัฒนธรรมไทย4ภาคที่ลานคนเมือง การแสดงมหกรรมวิทยาลัยนาฏศิลป์ทั่วประเทศที่สวนสันติชัยปราการ และจัดมหกรรมวัฒนธรรมอาเซียน ครั้งที่2โดยมีงานมหกรรมการแสดงหุ่นร่วมสมัยไทย-อาเซียน ที่โรงละครแห่งชาติ (โรงใหญ่) ลานพลับพลามหาเจษฎาบดินทร์ และสวนสันติชัยปราการ บางลําพู โดยจะเชิญทูตานุทูตจากประเทศต่างๆ ในอาเซียนเข้าร่วม ขณะเดียวกันได้จัดการแสดงนาฏยศาลาหุ่นละครเล็กโจหลุยส์ โดยแสดงเรื่อง“พระมหาชนก”เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ระหว่างวันที่20 - 21เม.ย. รวมถึงมีนิทรรศการและการแสดงหุ่นร่วมสมัยไทยและอาเซียน ระหว่างวันที่20 - 30เม.ย. ซึ่งกิจกรรมเหล่านี้จัดขึ้นที่หอศิลป์ร่วมสมัยราชดําเนินอีกด้วย
รวมทั้งมีกิจกรรมเยี่ยมยลพิพิธภัณฑ์ ระหว่างวันที่20 - 25เม.ย. โดยเชิญชวนเด็ก เยาวชน และประชาชนเข้าชมพิพิธภัณฑสถานแห่งชาติ พระนคร พิพิธภัณฑสถานแห่งชาติ หอศิลป หอศิลป์ร่วมสมัยราชดําเนิน หอศิลป์สมเด็จพระนางเจ้าสิริกิติ์พระบรมราชินีนาถ มิวเซียมสยาม นิทรรศน์รัตนโกสินทร์ พิพิธบางลําพูและวังจักรพงษ์ โดยนักเรียน นักศึกษาและประชาชนสามารถเข้าชมได้โดยไม่เสียค่าใช้จ่าย เพื่อจะได้เรียนรู้และซึมซับด้านประวัติศาสตร์และศิลปวัฒนธรรมของชาติ
นอกจากนี้ มีกิจกรรมการประกวดภาพถ่าย หัวข้อ“ใต้ร่มพระบารมี235ปี กรุงรัตนโกสินทร์”จัดระหว่างวันที่2 - 30เม.ย. ที่หอศิลป์ร่วมสมัยราชดําเนิน และการจําหน่ายสินค้าทางวัฒนธรรมทั้งของดีบ้านฉัน76จังหวัด และของดีรอบเกาะรัตนโกสินทร์ ระหว่างวันที่20 - 25เม.ย.ที่ลานคนเมือง และสวนสันติชัยปราการ และวธ.ได้จัดงาน“สัปดาห์วันอนุรักษ์มรดกไทย”ระหว่างวันที่2 - 8เม.ย.ที่โรงละครแห่งชาติ และงาน“เทศกาลวันสงกรานต์”ระหว่างวันที่13 - 17เม.ย.นี้ ที่ลานคนเมือง สยามพารากอน วัดปทุมวนารามราชวรวิหารและสยามสแควร์ด้วย ทั้งนี้ สอบถามรายละเอียดเพิ่มเติมได้ที่สายด่วนวัฒนธรรม โทร.1765
----------------------